钦定古今图书集成/明伦汇编/氏族典/第176卷 > 《廖用贤尚友录》 > 田过
## 钦定古今图书集成/明伦汇编/氏族典/第176卷 > 《廖用贤尚友录》 > 田过

按《青州府志》：“过，齐人。齐宣王问田过曰：‘儒者丧亲三
年，丧君三年。君与父孰重’？田过对曰：‘殆不如父重’。王
忿然怒曰：‘然则何为去亲而事君’？田过对曰：‘非君之
土地无以处吾亲，非君之禄无以养吾亲，非君之爵
位无以尊吾亲。受之君，致之亲，凡事君所以为亲也’。”
宣王邑邑而无以应。